(NB: Denne saken omtaler den foreløpige veilederen. Den endelige smittevernveilederen for treningssenterbransjen finner du her!)

Bransjestandarden for en trygg og sikker gjenåpning av landets treningssentre ble sendt til Helsedirektoratet allerede 15. april. – Nå må helseministeren og myndighetene komme på banen å gi oss en tilbakemelding, fastslår bransjedirektør Kjersti Oppen i Virke Trening.

Mandag 27. april får landets frisører lov til å åpne igjen – og skolene åpner 1.- 4. klasse på barnetrinnet. Idretten har fått lov til å trene inne igjen, men det er ingen konkrete signaler om gjenåpning av landets treningssentre.

Kjersti Oppen forteller til Treningsindustrien.no at bransjen har behov for en snarlig gjenåpning i mai, hvis ikke vil mange treningssentre gå konkurs i løpet av de neste ukene: Ifølge Virkes medlemsundersøkelse er anslaget 120 – det vil si ca. 10 prosent av landets treningssentre.

– Det er umulig å ha noen som helst form for planlegging eller forutsigbarhet for videre drift av egen virksomhet uten en dato for gjenåpning på plass. Dette har dramatiske konsekvenser med hensyn til omsetning, inntjening og arbeidsplasser, sier Oppen.

Manglende logikk

Hun vektlegger det faktum at treningsbransjen er en profesjonell aktør som kan håndtere smittevern på en trygg og sikker måte, og viser til SATS’ erfaringer med gjenåpning i Sverige og at EVO har hatt åpent i Finland gjennom hele koronaperioden.

VÅRE ANNONSØRER:

Oppen er oppgitt over den manglende logikken i at idretten nå har fått tillatelse til å trene inne igjen, til tross for at de er langt dårligere til å ivareta smittevernhensyn, men at treningssentrene fremdeles er stengt.

– Det er også stor risiko for at bransjen mister dyktige ansatte som nå kan gjenoppta lønnet arbeid for idrettsklubber etc., men ikke på sentrene. Det er spesielt uheldig også med tanke på alt arbeidet som er gjort fra bransjens side siste årene med tanke på utdanning og ansettelsesforhold for PT-er, sier Oppen.

Detaljer i bransjestandarden

Bransjestandarden for en sikker og trygg gjenåpning av landets treningssentre, tar for seg hvordan bransjen kan ivareta smittevernhensynene pålagt av myndighetene – og fokuserer på følgende områder:

Ansatte og personlige trenere

Renhold

Drift av sentrene

Medlemmer

Garderober

Organisering av gruppetrening

Organisering av personlig trening

Butikk på senter

Barnepass

Kommunikasjon til medlemmene og samfunnet for øvrig om hvordan de kan gjenoppta trygg og sikker trening

Retningslinjene for hvordan treningssentrene kan håndtere smittevernhensyn omfatter følgende punkter:

Overordnet:

Renhold/desinfisering

Avstand + ingen berøring

Begrense antall medlemmer på senteret samtidig

Stenge garderober og badstuer

Stenge barnepass hvis nødvendig (areal)

Egne treningstider for eldre (for eksempel etter modell fra butikker som gir prioritert tid til disse)

God medlemskommunikasjon i forkant av og etter gjenåpning om smittevernhensyn og endringer (i tilbudet til medlemmene)

Gruppetrening:

Redusere antall deltagere i gruppetreningsklasser

Ha opphold mellom hver gruppetreningsklasse, så det unngås opphopning av medlemmer samtidig

Ikke dele eller benytte samme utstyr

Klasser med kroppskontakt kuttes ut

Grundig desinfeksjon/vask før og etter

– Vi er klare for å gjenåpne på en trygg og sikker måte. Nå må helseministeren og myndighetene komme på banen, fastslår Oppen.

Her kan du se alle detaljene i bransjestandarden som Virke Trening har utarbeidet (pdf)

VÅRE KJEDEPARTNERE:

Legg igjen en kommentar

kommentar